Etter at Fuller ble blind, flyttet han til Durham i Nord Carolina. Her ble han kjent med Reverend Gary Davis, som ble hans læremester. Fuller tjente lenge til livets opphold som gatemusikant, men takket være forretningsmannen og talentspeideren James Baxter Long kom Fuller til New York for å gjøre plateinnspillinger sammen med Gary Davis og Bull City Red, og i 1936 og 1937 gjorde han soloinnspillinger som solgte temmelig bra.